En bil, der blev stjålet torsdag morgen, blev fundet afbrændt på Skivervej ved Gandrup torsdag nat.

Torsdag morgen blev bilen stjålet ved Vester Hassinge. Og under et døgn senere blev den fundet helt afbrændt tæt ved Gandrup. Nordjyllands politi oplyser, at de ikke ved, om bilen har været impliceret i anden kriminalitet, men vil undersøge sagen nærmere. De kunne dog godt bruge lidt hjælp. - Vi ved ikke præcist hvornår, eller hvem der har gjort det. Så hvis der er nogen, der har set noget mistænkeligt ude ved Gåser klokken 2 i nat, vil vi selvfølgelig gerne høre fra dem, siger vagtchef Poul Badsberg.